**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS SENIŪNAIČIŲ RINKIMŲ ORGANIZAVIMO TVARKOS APRAŠO PATVIRTINIMO**

2017 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 33 straipsnio 2 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės seniūnaičių rinkimų organizavimo tvarkos aprašą (pridedama).

2. Laikyti netekusiais galios Rokiškio rajono savivaldybės administracijos direktoriaus 2009 m. rugsėjo 24 d. įsakymą Nr. AV-629 „Dėl Rokiškio rajono savivaldybės seniūnaičių rinkimų organizavimo tvarkos aprašo patvirtinimo, Rokiškio rajono savivaldybės administracijos direktoriaus 2012 m. birželio 13 d. įsakymą Nr. AV-569 „Dėl Rokiškio rajono savivaldybės administracijos direktoriaus 2009 m. rugsėjo 24 d. įstatymo Nr. AV-629 „Dėl seniūnaičių rinkimų organizavimo tvarkos aprašo parvirtinimo dalinio pakeitimo“.

3. Paskelbti šį sprendimą Teisės aktų registre ir Rokiškio rajono savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

**ROKIŠKIO RAJONO SAVIVALDYBĖS TARYBOS SPRENDIMO**

**DĖL ROKIŠKIO RAJONO SAVIVALDYBĖS SENIŪNAIČIŲ RINKIMŲ ORGANIZAVIMO TVARKOS APRAŠO PATVIRTINIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Sprendimu bus patvirtinta seniūnaičių rinkimo tvarka Rokiškio rajone. Seniūnaičių rinkimo tvarka atitiks Lietuvos Respublikos vietos savivaldos įstatymo reikalavimai.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas.

**Sprendimo projekto esmė.** Tarybos sprendimo projektu siūloma patvirtinti seniūnaičių rinkimų organizavimo tvarkos aprašą, kuriame bus numatyta kandidatų į seniūnaičius registravimo tvarka, seniūnaičių rinkimų organizavimo tvarka seniūnaitijose, seniūnaičio statusą patvirtinančių dokumentų įforminimo tvarka, seniūnaičio atšaukimo tvarka bei kitos nuostatos. Seniūnaitis renkamas 3 metams.

Seniūnaičiu negali būti renkamas:

- asmuo, kuris įstatymų nustatyta tvarka pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą;

- asmuo, kuris yra įstatymų nustatyta tvarka uždraustos organizacijos narys;

- Rokiškio rajono savivaldybės: tarybos narys, savivaldybės administracijos direktorius, savivaldybės kontrolierius, savivaldybės administracijos valstybės tarnautojas;

- asmuo, kuris teismo pripažintas neveiksniu tam tikroje srityje.

Seniūnaitį atšaukia iš pareigų savivaldybės administracijos direktorius įsakymu, jeigu nepasitikėjimą seniūnaičiu pareiškia ne mažiau kaip 5 procentai seniūnaitijos gyventojų, turinčių teisę rinkti seniūnaitį.

**Galimos pasekmės, priėmus siūlomą tarybos sprendimo projektą:**

**teigiamos** – priėmus sprendimo projektą bus įgyvendintos Vietos savivaldos įstatymo pakeitimo nuostatos.

**neigiamos** – nėra.

**Kokia sprendimo nauda Rokiškio rajono gyventojams.** Rokiškio rajono gyventojai galės išsirinkti savo atstovus, nepažeisdami įstatymų.

**Finansavimo šaltiniai ir lėšų poreikis:** sprendimo įgyvendinimui lėšų nereikalinga.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas. T**eisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė